9. โครงสร้างการจัดการ

1.  โครงสร้างกรรมการบริษัท

โครงสร้างกรรมการบริษัทมี 2 ชุด คือ คณะกรรมการบริษัทและคณะกรรมการตรวจสอบ
ซึ่งมีรายละเอียดดังนี้

คณะกรรมการบริษัท

ณ วันที่ 19 มีนาคม 2546 บริษัทมีกรรมการทั้งหมด 9 ท่าน ประกอบด้วย

+--------------------------------+-------------------------------------+
| 1.  นายซุย เซิ่ง สง               | ประธานกรรมการ                       |
+--------------------------------+-------------------------------------+
| 2.  นายเจียง เสี่ยว ชิน            | กรรมการผู้จัดการ                       |
+--------------------------------+-------------------------------------+
| 3.  นายซุย เซิ่ง เจี๋ย              | กรรมการ                             |
+--------------------------------+-------------------------------------+
| 4.  นายเคอ ฉาง ฉี               | กรรมการ                             |
+--------------------------------+-------------------------------------+
| 5.  นายกัว เสี่ยน มิน              | กรรมการ                             |
+--------------------------------+-------------------------------------+
| 6.  นายโจว ข่ง ซึ่ง               | กรรมการ (เลขานุการบริษัท)              |
+--------------------------------+-------------------------------------+
| 7.  นายวิลเลี่ยม แฮง แมน เชาว์     | กรรมการอิสระและกรรมการตรวจสอบ        |
+--------------------------------+-------------------------------------+
| 8.  นายชัชวาลย์ เจียรวนนท์         | กรรมการอิสระและกรรมการตรวจสอบ        |
+--------------------------------+-------------------------------------+
| 9.  นายอลัน แคม                 | กรรมการอิสระและกรรมการตรวจสอบ        |
+--------------------------------+-------------------------------------+
|                                |                                     |
+--------------------------------+-------------------------------------+

หมายเหตุ : 1. คณะกรรมการบริษัทฯ มีจำนวน 9 ท่าน

ประธานกรรมการ 1 ท่าน

กรรมการผู้จัดการ 1 ท่าน

  กรรมการที่ไม่เป็นผู้บริหาร 4 ท่าน

  กรรมการอิสระ 3 ท่าน

  ***(กรรมการที่เป็นผู้บริหาร 2 ท่าน)

2. เพื่อเป็นการแบ่งแยกหน้าที่ในการกำหนดนโยบายการกำกับดูแล และการบริหารงานประจำ
ประธานกรรมการจึงไม่ได้เป็นบุคคลเดียวกันกับกรรมการผู้จัดการ บริษัทฯ
ได้แบ่งแยกอำนาจหน้าที่ระหว่างประธานกรรมการกับกรรมการผู้จัดการ
เพื่อให้เกิดความเหมาะสมในการบริหารจัดการ

ขอบเขตอำนาจหน้าที่

  1. การปฏิบัติหน้าที่ของคณะกรรมการ

  คณะกรรมการของบริษัทฯ ได้ปฏิบัติหน้าที่โดยใช้ความรู้ ความสามารถ
  และประสบการณ์ให้เป็นประโยชน์
  ต่อการดำเนินธุรกิจของบริษัทฯและได้ปฏิบัติหน้าที่ตามวัตถุประสงค์ ข้อบังคับของบริษัทฯ
  และมติที่ประชุม ผู้ถือหุ้นของบริษัทฯ
  ด้วยความซื่อสัตย์สุจริตและระมัดระวังเพื่อรักษาผลประโยชน์สูงสุดของบริษัทฯ และผู้ถือหุ้น

2.  หน้าที่บนสิทธิความเท่าเทียมกันของผู้ถือหุ้น

  คณะกรรมการของบริษัทฯ ต้องรักษาสิทธิความเท่าเทียมกันของผู้ถือหุ้น
  รักษาผลประโยชน์ของผู้ถือหุ้น รวมทั้งเปิดเผยข้อมูลที่ชัดเจนและ โปร่งใสแก่นักลงทุนอื่น

3.  การตรวจทาน และอนุมัติรายงานงบการเงิน และการเปลี่ยนแปลงนโยบายทางบัญชี

  คณะกรรมการของบริษัทฯมีหน้าที่อนุมัติรายงานงบการเงิน
  ซึ่งถูกตรวจทานหรือตรวจสอบโดยผู้ตรวจสอบบัญชี และคณะกรรมการอิสระ
  อีกทั้งมีหน้าที่อนุมัติการเปลี่ยนแปลงนโยบายทางบัญชีต่างๆ

  4. การทบทวนและให้ความเห็นชอบกับนโยบายที่เหมาะสม งบประมาณ และ แผนทางธุรกิจคณะ
  กรรมการของบริษัทฯ
  รับผิดชอบในการทบทวนและให้ความเห็นชอบกับนโยบายงบประมาณที่เหมาะสม
  ทิศทางการดำเนินงาน และแผนทางธุรกิจของบริษัทฯที่เสนอโดยฝ่ายจัดการ

  5. การกำกับดูแลฝ่ายจัดการ

  คณะกรรมการของบริษัทฯ
  กำกับดูแลให้ฝ่ายจัดการดำเนินการตามนโยบายที่กำหนดไว้อย่างมีประสิทธิภาพ
  และแจ้งให้ฝ่ายจัดการนำเสนอเรื่องที่มีสาระสำคัญต่อการดำเนินงานของบริษัทฯ
  รายการระหว่างบุคคลที่ เกี่ยวโยงกันอื่นๆ ให้พิจารณาโดยเป็นไปตามกฎระเบียบ
  ข้อบังคับของสำนักงานคณะกรรมการกำกับหลักทรัพย์และตลาดหลักทรัพย์(กลต.)
  และตลาดหลักทรัพย์แห่งประเทศไทย

  หากจำเป็นคณะกรรมการจะได้กำหนดให้มีการว่าจ้างที่ปรึกษาภายนอก
  เพื่อให้คำปรึกษาหรือให้ความเห็น
  ทางวิชาชีพประกอบการตัดสินใจในเรื่องที่มีผลต่อการดำเนินธุรกิจอย่างมีสาระสำคัญของบริษัทฯ

  6. การจัดให้มีระบบการควบคุมภายในและการตรวจสอบภายใน

  คณะกรรมการได้จัดให้มีและดำรงไว้ซึ่งระบบการควบคุมภายในที่มีประสิทธิผล
  เพื่อให้มั่นใจได้อย่างมีเหตุผลว่าการบันทึกข้อมูลทางบัญชีมีความถูกต้อง
  ครบถ้วนและเพียงพอที่จะดูแลรักษาสินทรัพย์
  และป้องกันไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ
  คณะกรรมการได้จัดตั้งคณะกรรมการตรวจสอบและสำนักตรวจสอบภายใน
  สอบทานความเพียงพอและความเหมาะสมของระบบการควบคุมภายในของบริษัท

  7. การปฏิบัติหน้าที่อย่างเป็นอิสระของกรรมการที่ไม่ได้เป็นผู้บริหาร

  กรรมการที่เป็นอิสระ ได้ใช้ดุลพินิจของตนอย่างเป็นอิสระในการ พิจารณากำหนดกลยุทธ์
  การบริหารงาน การแต่งตั้งกรรมการ และเรื่องที่มีผลกระทบต่อผลประโยชน์
  ของผู้มีส่วนได้เสียของบริษัทฯ
  รวมถึงการเข้าถึงสารสนเทศทางการเงินและทางธุรกิจอื่นอย่างเพียงพอต่อ การ ปฏิบัติหน้าที่

  8. จริยธรรมธุรกิจและจรรยาบรรณ

  คณะกรรมการจะจัดให้มี Compliance Manual ของบริษัทฯ
  เกี่ยวกับจรรยาบรรณและจริยธรรมทางธุรกิจ จริยธรรมของผู้บริหารและพนักงาน
  เพื่อใช้เป็นแนวทางปฏิบัติภายในองค์กร

การประชุมคณะกรรมการ

คณะกรรมการบริษัทฯ มีกำหนดการประชุมคณะกรรมการ ไตรมาสละ 1 ครั้ง
เพื่อพิจารณาผลการดำเนินธุรกิจของบริษัท และพิจารณารายงานงบการเงิน
กำหนดนโยบายและทิศทางการดำเนินงานของบริษัท
ให้คำแนะนำและกำกับควบคุมดูแลให้ฝ่ายจัดการดำเนินการให้เป็นไปตามนโยบายที่กำหนดไว้อย่างมีประสิทธิภาพและประสิทธิผล
อนุมัติในเรื่องต่าง ๆ ที่เกินอำนาจของคณะกรรมการบริหาร
อย่างไรก็ตามอาจจะมีประชุมเพิ่มตามความจำเป็น เพื่อพิจารณาวาระพิเศษต่างๆ
ซึ่งบริษัทได้จัดส่งหนังสือเชิญประชุม พร้อมระเบียบวาระการประชุม และเอกสาร
ก่อนการประชุมล่วงหน้า 7 วัน เพื่อให้คณะกรรมการได้มีเวลาศึกษาข้อมูลอย่างเพียงพอ

โดยในปี 2546 ที่ผ่านมา บริษัทฯจัดประชุมคณะกรรมการบริษัททั้งสิ้น 4 ครั้ง
และประชุมพิจารณาวาระพิเศษ 1 ครั้ง รวมทั้งสิ้น 5 ครั้ง
ซึ่งแต่ละครั้งคณะกรรมการจะเข้าร่วมประชุมอย่างน้อย 1 ใน 3
ครบเป็นองค์ประชุมตามข้อบังคับของบริษัท

รายงานคณะกรรมการตรวจสอบ 

คณะกรรมการของบริษัท แคล-คอมพ์ อีเล็คโทรนิคส์(ประเทศไทย) จำกัด (มหาชน)
มอบหมายให้คณะกรรมการตรวจสอบ
พิจารณาการตรวจสอบภายในและดำเนินการตามหลักบรรษัทภิบาล
ซึ่งประกอบด้วยกรรมการอิสระของบริษัท รวมทั้งสิ้น 3 คน เมื่อวันที่ 23 สิงหาคม 2543 และวันที่
3 ตุลาคม 2543 โดยมีรายนามของคณะกรรมการตรวจสอบดังต่อไปนี้ :

 

1. นายอลัน แคม ประธานคณะกรรมการตรวจสอบ

2. นายชัชวาล เจียรวนนท์ คณะกรรมการตรวจสอบ

3. นายวิลเลี่ยม แฮง แมน เชาว์ คณะกรรมการตรวจสอบ

 

หน้าที่หลักของคณะกรรมการตรวจสอบ ได้แก่
การสอบทานรายงานทางการเงินของบริษัทว่ามีการบันทึกบัญชีถูกต้องเป็นไปตามกฎข้อบังคับและกฎหมาย
และการเปิดเผยข้อมูลชัดเจนถูกต้องเป็นไปตามหลักทางบัญชีก่อนนำเสนอต่อทางคณะกรรมการบริษัทฯ
ในการประชุมคณะกรรมการฯได้ร่วมพิจารณาการวางแผนตรวจสอบประจำปีของฝ่ายตรวจสอบภายใน
และประสานงานกับฝ่ายตรวจสอบภายใน ในส่วนที่เกี่ยวข้องกับรายงานทางการเงินทั้งสิ้น 45
รายการให้เป็นไปตามกฎหมายและระเบียบข้อบังคับ โดยในปี 2546
มีการประชุมคณะกรรมการอิสระทั้งสิ้น 4 ครั้ง

ในเดือนพฤษภาคม 2546
เป็นช่วงที่เกิดวิกฤตการระบาดของโรคทางเดินหายใจเฉียบพลันในทวีปเอเชีย
ประธานคณะกรรมการตรวจสอบได้เดินทางไปเยี่ยมชมโรงงานโรงงานของบริษัททั้งที่จังหวัดเพชรบุรีและสมุทรสาคร
เพื่อตรวจสอบและศึกษาแนวทางการป้องกันโรคของบริษัท
เพื่อหลีกเลี่ยงผลกระทบที่จะเกิดขึ้นกับการผลิตสินค้า หลังการเยี่ยมชม
คณะกรรมการตรวจสอบมีความพอใจในมาตรการควบคุมโรคที่กวดขันของบริษัท

คณะกรรมการตรวจสอบได้พิจารณาร่วมกับผู้บริหารของบริษัท ฝ่ายตรวจสอบภายใน และผู้สอบบัญชี
ในเรื่อง ที่เกี่ยวกับบัญชีและการเงิน
และพิจารณารายละเอียดการควบคุมภายในและรายงานทางการเงินสิ้นสุดปี 2546
ทางคณะกรรมการตรวจสอบได้พิจารณาและรับรองงบการเงินในปี 2546
ซึ่งผ่านการตรวจสอบโดยผู้ตรวจสอบบัญชีรับอนุญาตของบริษัท
ก่อนที่จะนำเสนอต่อคณะกรรมการบริษัทสำนักงานคณะกรรมการกำกับตลาดหลักทรัพย์และตลาดหลักทรัพย์
และ ตลาดหลักทรัพย์แห่งประเทศไทย

 

ในปี 2547 ที่ประชุมคณะกรรมการตรวจสอบยังได้พิจารณาเสนอแต่งตั้งนางสาวรุ้งนภา
เลิศสุวรรณกุล ผู้สอบบัญชีรับอนุญาตเลขที่ 3516 และ/หรือ นายณรงค์ พันตาวงษ์
ผู้สอบบัญชีรับอนุญาตเลขที่ 3315 และ/หรือ นายโสภณ เพิ่มศิริวัลลภ ผู้สอบบัญชีรับอนุญาตเลขที่
3182 แห่งสำนักงานตรวจสอบบัญชี เอินส์ท แอนด์ ยัง เป็นผู้สอบบัญชีบริษัทในปี 2547

 

ขอบเขต หน้าที่ และความรับผิดชอบของคณะกรรมการการตรวจสอบ

1. สอบทานรายงานทางการเงินให้มีความถูกต้องและเปิดเผยอย่างเพียงพอ

2.
สอบทานให้บริษัทมีระบบการควบคุมภายในและการตรวจสอบภายในที่มีความเหมาะสมและมีประสิทธิผล
โดยสอบทานร่วมกับผู้สอบบัญชีภายนอกและผู้ตรวจสอบภายใน

3. พิจารณาคัดเลือกและเสนอแต่งตั้งผู้สอบบัญชีของบริษัท
รวมถึงพิจารณาเสนอค่าตอบแทนของผู้สอบบัญชี โดยคำนึงถึงความน่าเชื่อถือ
ความเพียงพอของทรัพยากร และปริมาณงานตรวจสอบของสำนักงานตรวจสอบบัญชีนั้น
รวมถึงประสบการณ์ของบุคคลากรที่ได้รับมอบหมายให้ทำการตรวจสอบบัญชีของบริษัท

4. สอบทานการปฏิบัติงานของบริษัทให้เป็นไปตามกฏหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัทฯ

5. พิจารณาการเปิดเผยข้อมูลของบริษัทฯ
ในกรณีที่เกิดรายการที่เกี่ยวโยงหรือรายการที่อาจมีความขัดแย้งทางผลประโยชน์
ให้มีความถูกต้องและครบถ้วน

6. ปฏิบัติการอื่นใดตามที่คณะกรรมการบริษัทมอบหมายและคณะกรรมการตรวจสอบเห็นชอบด้วย เช่น
ทบทวนนโยบายการบริหารทางการเงินและการบริหารความเสี่ยง
ทบทวนการปฏิบัติตามจรรยาบรรณทางธุรกิจของผู้บริหาร
ทบทวนร่วมกับผู้บริหารของบริษัทในรายงานสำคัญ ๆ ที่ตั้งเสนอต่อสาธารณชนตามกฎหมายกำหนด

7. จัดทำรายงานการกำกับดูแลกิจการของคณะกรรมการตรวจสอบ
โดยเปิดเผยไว้ในรายงานประจำปีของบริษัทฯ

8.
ปฏิบัติการอื่นใดที่คณะกรรมการของบริษัทฯมอบหมายและด้วยความเห็นชอบจากคณะกรรมการตรวจสอบ

ผู้บริหาร

ณ วันที่ 1 มีนาคม 2547 มีผู้บริหารจำนวน 10 ท่านประกอบด้วย

  ----- --------------------- -------------------------------------------
  1     นายเจียง เสี่ยว ชิน       กรรมการผู้จัดการ

  2     นายไล่ ฉี เทียน          รองกรรมการผู้จัดการฝ่ายบริหาร

  3     นายหลิว กั่ว ต้ง          รองกรรมการผู้จัดการฝ่ายขายและการตลาด

  4     นายเย่ เทียน ก่ง         ผู้อำนวยการฝ่ายการเงินและบัญชี

  5     นายหยิว สิง จิ่น          ผู้อำนวยการฝ่ายพัฒนาธุรกิจ

  6     นายโหยว ซื่อ ถ่ง         ผู้อำนวยการฝ่ายพัฒนาธุรกิจ

  7     นายพัน หง เซิ่น          ผู้อำนวยการฝ่ายพัฒนาธุรกิจ

  8     นายจาง ย่วย เหว่ย       ผู้อำนวยการฝ่ายบริหาร

  9     นายหวง ยุ่ย ฮุย          รองกรรมการผู้จัดการ

  10    นายโจว ข่ง ซิ่ง          รองกรรมการผู้จัดการ
  ----- --------------------- -------------------------------------------

ขอบเขตอำนาจหน้าที่ของกรรมการผู้จัดการ

ตามรายละเอียดขอบเขตอำนาจหน้าที่ของผู้บริหารบริษัท (Approval Authority List) ลงวันที่
1 พฤศจิกายน 2538 ได้กำหนดอำนาจหน้าที่ของกรรมการผู้จัดการ สรุปประเด็นที่สำคัญไว้ดังนี้

1.  เป็นผู้ตัดสินใจในเรื่องที่สำคัญของบริษัทฯ กำหนดภารกิจ วัตถุประสงค์ แนวทาง
    นโยบายของบริษัท รวมถึงการกำกับ ดูแลการดำเนินงานโดยรวม ผลผลิต
    ความสัมพันธ์กับลูกค้า และการตลาดสำหรับธุรกิจในต่างประเทศ และต้อง
    รับผิดชอบต่อคณะกรรมการบริษัท

2.  อนุมัติแผนงบประมาณประจำปีของบริษัทฯ

3.  อนุมัติการกำหนดวงเงินเครดิตให้กับลูกค้า ระยะเวลาการชำระเงิน
    การตกลงทำสัญญาซื้อขายผลิตภัณฑ์ รวมถึงการ เปลี่ยนแปลงเงื่อนไขทางการค้า
    การทำสัญญาประกันภัย และการบริหารจัดการสินค้าคงเหลือที่ล้าสมัย

4.  มีอำนาจในการซื้อทรัพย์สินถาวรและชำระเงินในวงเงินไม่เกินกว่า 2 ล้านบาท

5.  มีอำนาจในการลงทุนในโครงการใหม่ในวงเงินไม่เกินกว่า 2 ล้านบาท

6.  กำหนดและอนุมัติหลักเกณฑ์การบริหารบุคลากรโดยรวม
    และการปรับเงินเดือนประจำปีของพนักงาน

7.  อนุมัติการแต่งตั้งที่ปรึกษาด้านต่างๆที่จำเป็นต่อการดำเนินงาน

8.  ดำเนินกิจการที่เกี่ยวข้องกับการบริหารงานทั่วไปของ บริษัทฯ
    แต่ไม่รวมถึงการดำเนินการเกี่ยวกับรายการที่เกี่ยวโยงกัน
    และรายการได้มาและจำหน่ายไปซึ่งทรัพย์สินของ บริษัท
    จดทะเบียนตามกฎเกณฑ์ของตลาดหลักทรัพย์แห่งประเทศไทย

โครงสร้างผู้บริหารของบริษัท

  9.2 วิธีการคัดเลือกบุคคลที่จะแต่งตั้งเป็นกรรมการ

การคัดเลือกบุคคลที่จะแต่งตั้งเป็นกรรมการของบริษัทฯไม่ได้ผ่านขั้นตอนของคณะกรรมการสรรหา
(Nominating committee) อย่างไรก็ตาม บริษัทฯ
ได้กำหนดแนวทางในการแต่งตั้งกรรมการบริษัทฯ ดังนี้

1.  คณะกรรมการจะเป็นผู้พิจารณาคัดเลือกตามเกณฑ์ ประสบการณ์ ปริทรรศน์ ความสามารถ
    และอุปนิสัย และนำเสนอต่อผู้ถือหุ้น

2.  ในการประชุมสามัญประจำปีทุกครั้ง
    ข้อบังคับของบริษัทฯกำหนดให้กรรมการต้องลาออกจากตำแหน่งอย่าง น้อยจำนวนหนึ่งในสาม
    (1/3) หรือในกรณีที่จำนวนกรรมการไม่เป็นสัดส่วนที่หารลงตัวด้วยสาม
    จำนวนกรรมการที่พ้นตำแหน่งจะต้องใกล้เคียงกับจำนวนหนึ่งในสาม (1/3)
    ของจำนวนกรรมการทั้งหมด
    โดยอัตราและในกรณีที่ต้องการเลือกกรรมการที่พ้นตำแหน่งเข้าเป็นกรรมการอีก
    ต้องได้รับการอนุมัติจากที่ประชุมผู้ถือหุ้นซึ่งในการเสนอชื่อกรรมการเพื่อเลือกตั้ง บริษัทฯ
    จะจัดให้มีประวัติและรายละเอียดของบุคคลประกอบ
    เพื่อผู้ถือหุ้นสามารถตัดสินใจจากสารสนเทศที่ได้รับ

ทั้งนี้ ข้อบังคับของบริษัทฯ กำหนดให้ที่ประชุมผู้ถือหุ้นเลือกตั้งกรรมการ
ตามหลักเกณฑ์และวิธีการดังต่อไปนี้

(1) ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

(2) ผู้ถือหุ้นแต่ละคนจะต้องใช้คะแนนเสียงเท่ากับหนึ่งหุ้นต่อหนึ่งเสียง
    ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมด
    โดยจะเลือกตั้งบุคคลคนเดียวหรือหลายคนเป็นกรรมการก็ได้
    แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

(3) บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนน เสียง
    เท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้น
    ให้ผู้เป็นประธานเป็นผู้ออกเสียงชี้ขาด

9.3 ค่าตอบแทนผู้บริหาร

(9.3.1) ค่าตอบแทนที่เป็นตัวเงิน

รายละเอียดค่าตอบแทนคณะกรรมการ 9 ท่าน และ ผู้บริหาร 5 ท่าน สำหรับปี 2546 มีดังต่อไปนี้

+--------------------+---------------------+---------------------------+
| ประเภทค่าตอบแทน     | ค่าตอบแทนกรรมการ 9   | ค่าตอบแทนผู้บริหาร            |
|                    | ท่าน                 |                           |
|                    |                     | 5 ท่าน                     |
+--------------------+---------------------+---------------------------+
| เงินเดือน            | -                   | 2,147,816                 |
|                    |                     |                           |
| โบนัส               | 17,200,000          | 407,422                   |
|                    |                     |                           |
| เบี้ยประชุม           | 1,830,000           | -                         |
|                    |                     |                           |
| ส่วนแบ่งกำไร         | -                   | -                         |
|                    |                     |                           |
| สวัสดิการอื่นๆ         | -                   | 645,225                   |
+--------------------+---------------------+---------------------------+
| รวม                | 19,030,000          | 3,200,463                 |
+--------------------+---------------------+---------------------------+

(9.3.2) ค่าตอบแทนอื่น (ถ้ามี)

-   สิทธิซื้อหุ้น หรือหลักทรัพย์อื่น (ให้ระบุจำนวนหุ้นเพิ่มขึ้น/ลดลง ที่ผู้บริหารถือ)

  -ไม่มี-

-   กองทุนสำรองเลี้ยงชีพ

  -ไม่มี-

  9.4 การปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน (Code of best
  practices)

หลักการการกำกับดูแลกิจการที่ดี

คณะกรรมการบริษัทฯ
ได้ปฏิบัติตามแนวทางของข้อพึงปฏิบัติที่ดีสำหรับกรรมการบริษัทจดทะเบียนตามแนวทางของตลาดหลักทรัพย์แห่งประเทศไทย
ในเรื่องต่างๆเช่น บทบาท หน้าที่ และความรับผิดชอบของคณะกรรมการ
และการแต่งตั้งตำแหน่งกรรมการ การกำหนดค่าตอบแทนกรรมการ การประชุมกรรมการและผู้ถือหุ้น
และการรายงานข้อมูลทางการเงิน นอกจากนี้ บริษัทฯยังมีคณะกรรมการตรวจสอบคอยให้คำแนะนำ
และคำปรึกษาในเรื่องต่างๆอีกด้วย

สิทธิและความเท่าเทียมกันของผู้ถือหุ้น

การประชุมผู้ถือหุ้น

บริษัทฯ สนับสนุนให้มีการปฏิบัติต่อผู้ถือหุ้นทุกรายอย่างเท่าเทียมกันในการเสนอข้อคิดเห็น
และตั้งคำถามในที่ประชุมตามระเบียบวาระการประชุม และเรื่องที่เสนอ บริษัทฯ
ยังได้ให้ความสะดวกแก่ผู้ถือหุ้นในการเข้าถึงข้อมูลของบริษัทฯ รวมถึงไม่มีขั้นตอนที่ยุ่งยาก
หรือค่าใช้จ่าย ในการเข้าร่วมประชุมผู้ถือหุ้น

บริษัทได้จัดส่งหนังสือเชิญประชุมพร้อมทั้งข้อมูลประกอบการประชุมตามวาระต่าง ๆ
ให้ผู้ถือหุ้นทราบล่วงหน้าก่อนวันประชุมในระยะเวลาที่กฎหมายกำหนด
อีกทั้งยังมีการบันทึกการประชุมถูกต้อง ครบถ้วนเสร็จสมบูรณ์ในเวลาที่เหมาะสม
และมีระบบการจัดเก็บที่ดีเพื่อให้ผู้ถือหุ้นสามารถตรวจสอบได้

ภาวะผู้นำและวิสัยทัศน์ของคณะกรรมการ

คณะกรรมการได้มีส่วนร่วมในการให้ความเห็นชอบ วิสัยทัศน์ ภารกิจ กลยุทธ์ เป้าหมาย
แผนธุรกิจและงบประมาณของบริษัท
ตลอดจนกำกับดูแลให้ฝ่ายจัดการดำเนินการเป็นไปตามเป้าหมายตามธุรกิจ
และงบประมาณที่กำหนดไว้อย่างมี ประสิทธิภาพและประสิทธิผล
เพื่อเพิ่มมูลค่าทางเศรษฐกิจสูงสุดให้แก่กิจการและผู้ถือหุ้น

สิทธิผู้มีส่วนได้เสียกลุ่มต่างๆ

บริษัทฯยังได้ให้ความสำคัญแก่ผู้มีส่วนได้เสียกลุ่มต่างๆ ดังนี้

-   ให้ความเป็นธรรม และปฏิบัติอย่างเท่าเทียมกัน และให้ผลตอบแทนที่เหมาะสมแก่พนักงาน

-   ปฏิบัติตามสัญญาต่อคู่ค้า

-   ผลิตสินค้าที่มีคุณภาพ และได้มาตรฐานแก่ลูกค้า และรักษาความลับของลูกค้า

-   หลีกเลี่ยงวิธีการที่ไม่สุจริตเพื่อทำลายคู่แข่ง

-   มีความรับผิดชอบต่อ ชุมชน สิ่งแวดล้อม และมีกิจกรรมตอบแทนสังคม

จริยธรรมทางธุรกิจ

ในด้านจริยธรรมทางธุรกิจ
บริษัทฯได้รับเอาแนวทางการปฏิบัติที่ดีสำหรับคณะกรรมการที่ออกโดยตลาดหลักทรัพย์แห่งประเทศไทยมาเป็นแนวทางจริยธรรมทางธุรกิจเพื่อให้ผู้บริหารได้ปฏิบัติตาม
ซึ่งบริษัทจะตรวจสอบแนวทางจริยธรรมทางธุรกิจเพื่อให้ผู้บริหารและพนักงานได้เป็นแนวทางในการปฏิบัติตนที่ดีและเหมาะสมในองค์กร
บริษัทฯยังมีกฎของพนักงานเพื่อเป็นการตั้งมาตรฐานการทำงาน คุณภาพ และตัวพนักงานด้วย

ความขัดแย้งทางผลประโยชน์

บริษัทฯได้มีการแต่งตั้งคณะกรรมการอิสระเพื่อดูแลตรวจสอบเมื่อเกิดรายการที่อาจมีความขัดแย้งทางผลประโยชน์
รายการที่เกี่ยวโยงกัน เพื่อให้มีการปฏิบัติตามหลักเกณฑ์ของตลาดหลักทรัพย์

นักลงทุนสัมพันธ์

คณะกรรมการบริษัทฯ ตระหนักดีถึงการดูแลสิทธิความเท่าเทียมกันของผู้ถือหุ้นและ
ผู้มีส่วนได้เสียกลุ่มต่างๆในการเปิดเผยข้อมูลที่ถูกต้อง และสำคัญ
ดังนั้นจึงได้จัดตั้งแผนกนักลงทุนสัมพันธ์ เพื่อเป็นตัวแทนบริษัทฯในการติดต่อสื่อสารกับสถาบันลงทุน
และนักลงทุนต่างๆ นักวิเคราะห์หุ้น และผู้ที่สนใจอื่นๆ

แผนก : นักลงทุนสัมพันธ์

E-Mail : IR@calcomp.co.th

โทรศัพท์: 0-2261-5033-40 ต่อ 5637-5639

โทรสาร : 0-2661-8039

9.5 นโยบายและวิธีการดูแลเรื่องการใช้ข้อมูลภายใน

คณะกรรมการบริษัทฯ
ตระหนักดีถึงความสำคัญของการกำกับดูแลกิจการที่ดีในการที่จะสร้างความเชื่อใจ ความไว้วางใจ
และความโปร่งใสต่อผู้ถือหุ้น นักลงทุน และ ผู้มีส่วนเกี่ยวข้อง

นโยบายหลักของคณะกรรมการในการสนับสนุนการกำกับดูแลกิจการที่ดีมีดังนี้

-   กำหนดนโยบายเรื่องสิทธิความเท่าเทียมกันของผู้ถือหุ้นและผู้มีส่วนได้เสียทุกฝ่าย

-   บริหารงานด้วยความรับผิดชอบและตรวจสอบความขัดแย้งที่อาจจะเกิดขึ้น

-   มีระบบควบคุม และตรวจสอบภายในเพื่อตรวจสอบงบการเงิน และ
    รายการระหว่างกันของฝ่ายที่เกี่ยวข้อง

-   ดำเนินงานด้วยความโปร่งใส และเปิดเผย

-   มีการจัดการความเสี่ยงในการดำเนินงาน

-   คณะกรรมการบริษัทฯ และพนักงานปฏิบัติตามจริยธรรมทางธุรกิจ

    9.6 บุคลากร

 บริษัทฯ ไม่มีข้อพิพาทด้านแรงงานที่สำคัญในระยะ 3 ปีที่ผ่านมา และมีจำนวนพนักงาน ค่าตอบแทนพนักงาน และค่าใช้จ่ายในการพัฒนาพนักงาน โดยแบ่งแยกตามสายงานหลักๆ ได้ดังนี้ 

+------------------------+------------+-----------+-------------------+
|                        | จ          | ค่าตอบแทน  | ค่าใช้จ             |
|                        | ำนวนพนักงาน |           | ่ายในการพัฒนาพนักงาน |
|                        | (คน)       | (บาท)     | (บาท)             |
+------------------------+------------+-----------+-------------------+
| สายการผลิตในโรงงาน      |            |           |                   |
+------------------------+------------+-----------+-------------------+
| ปี 2544                 | 6,438      | 46        | 16,107,391        |
|                        |            | 4,586,076 |                   |
+------------------------+------------+-----------+-------------------+
| ปี 2545                 | 6,168      | 44        | 11,689,216        |
|                        |            | 6,044,763 |                   |
+------------------------+------------+-----------+-------------------+
| ปี 2546                 | 6,456      | 49        | 11,372,000        |
|                        |            | 1,306,468 |                   |
+------------------------+------------+-----------+-------------------+
| ฝ่ายธุรการ การตลาด       |            |           |                   |
| และการเงิน              |            |           |                   |
+------------------------+------------+-----------+-------------------+
| ปี 2544                 | 256        | 3         | 498,167           |
|                        |            | 4,689,152 |                   |
+------------------------+------------+-----------+-------------------+
| ปี 2545                 | 177        | 4         | 400,505           |
|                        |            | 2,591,402 |                   |
+------------------------+------------+-----------+-------------------+
| ปี 2546                 | 184        | 4         | 294,420           |
|                        |            | 3,672,243 |                   |
+------------------------+------------+-----------+-------------------+

นโยบายในการพัฒนาพนักงาน

บริษัทฯ จัดให้มีการอบรมและพัฒนาพนักงานโดยสม่ำเสมอ เพื่อเพิ่มพูนความรู้ให้กับพนักงาน
และมีความสำคัญต่อการพิจารณาเลื่อนตำแหน่งพนักงาน บริษัทฯ ได้จัดตั้งหน่วยงานกลางชื่อ
Quality College เพื่อมีหน้าที่รับผิดชอบการอบรมพนักงานของบริษัท

โดยแบ่งโครงสร้างการอบรมเป็น 5 ประเภท คือ

1.  การอบรมพนักงานใหม่ (New staff)

2.  การอบรมพนักงานก่อนเข้าทำงานทุกวัน (Morning Training)

3.  การอบรมพนักงานเกี่ยวกับงานที่ทำ (On The Job Training)

4.  การอบรมพนักงานของส่วนกลาง (Quality College)

5.  การอบรมเพื่อเสริมทักษะ (Additional Training)

6.  การอบรมเพื่อให้เกิดความชำนาญเฉพาะด้านในสาขาวิศวกรรม (Engineer Skill)